《中秋见月》
宋代·汪真

万里乾坤雨乍收，冰轮展出碧云头。
蟾宫皎洁分明见，桂子婆娑黯里游。
照我独成孤影客，忘形相占一天秋。
长怀此夕风光好，不得袁安共泛舟。

作者简介：汪真（一一九六～一二六四），字文通，号竹轩，缙云（今属浙江）人。多次应举不第。理宗景定四年十二月卒，年六十八。事见民国丙辰本《缙云汪氏宗谱》卷三。今录诗九首。